Julien Alfred

Julien Alfred (sündinud 10. juunil 2001 Castriesis) on Saint Lucia sprinter, olümpiavõitja.

Alfred jõudis 2023. aasta maailmameistrivõistlustel Budapestis mõlemal sprindidistantsil finaali, saades 100 meetri jooksus viienda ja 200 meetri jooksus neljanda koha.

2024. aasta sisemaailmameistrivõistlustel Glasgow's võitis ta 60 meetri jooksus Ewa Swoboda ja Zaynab Dosso ees kuldmedali ajaga 6,98. 2024. aasta suveolümpiamängudel Pariisis tuli Alfred 100 meetri jooksus olümpiavõitjaks Saint Lucia rekordiga 10,72. 200 meetri jooksus võitis ta Gabrielle Thomase järel ajaga 22,08 hõbemedali.

2025. aasta maailmameistrivõistlustel Tokyos osales Alfred vaid 100 meetri jooksus, kus võitis pronksmedali ajaga 10,84.

Ta on lõpetanud Texase ülikooli ning ta kuulus Texase ülikooli kergejõustikunaiskonda.Julien Alfred. texassports.com. Vaadatud 22.5.2024 2022. aastal võitis ta USA üliõpilaste meistrivõistlustel esikoha 100 meetri jooksus ja ülikooli naiskonnaga 4×100 meetri teatejooksu. 2023. aastal tuli Alfred USA üliõpilaste sisemeistriks 60 meetri ja 200 meetri jooksus. 2023. aastal võitis ta aasta parimale USA tudengisportlasele antava The Bowermani auhinna.

 Isiklikud rekordid 
Tavarada
 Ala  Tulemus  Aeg  Koht 100 m jooks  10,72 NR  3. august 2024    Pariis 200 m jooks  21,71 NR  19. juuli 2025   London

Lühirada
 Ala  Tulemus  Aeg  Koht 60 m jooks  6,94 AR   11. märts 2023    Albuquerque 200 m jooks  22,01 NR  11. märts 2023    Albuquerque 300 m jooks  36,16 NR  2. veebruar 2025    Boston 400 m jooks  52,97 NR  14. veebruar 2025    Clemson

 Viited 

 Välislingid 


Kategooria:Saint Lucia inimesed
Kategooria:Sprinterid
Kategooria:Sündinud 2001